

ประกาศองค์การบริหารส่วนตำบลดาโต๊ะ

 เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน

กรณีเกิดการทุจริต และประพฤติมิชอบของเจ้าหน้าที่ ขององค์การบริหารส่วนตำบลดาโต๊ะ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามยุทธศาสตร์ชาติว่าด้วยการป้องกันและปราบปรามการทุจริต ทางองค์การบริหารส่วนตำบลดาโต๊ะ จึงได้จัดทําหลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนการทุจริต / แจ้ง เบาะแส ด้านการทุจริตและประพฤติมิชอบ เพื่อทําหน้าที่หลักในการบูรณาการและขับเคลื่อนแผนการป้องกันและ ปราบปรามการทุจริต และการส่งเสริมคุ้มครองจริยธรรมภายในองค์การบริหารส่วนตำบลดาโต๊ะ

เพื่อให้การดําเนินการด้านการป้องกันและปราบปรามการทุจริตขององค์การบริหารส่วนตำบลดาโต๊ะ เป็นไปตามอํานาจหน้าที่ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต ภาครัฐ จึงกําหนดหลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนกรณีเกิดการทุจริต และ ประพฤติมิชอบของเจ้าหน้าที่องค์การบริหารส่วนตำบลดาโต๊ะ ดังนี้

ข้อ 1 ประกาศนี้เรียกว่า “ประกาศองค์การบริหารส่วนตำบลดาโต๊ะ เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนกรณีเกิดการทุจริต และประพฤติมิชอบของเจ้าหน้าที่ขององค์การบริหารส่วนตำบลดาโต๊ะ ”

ข้อ 2 บทนิยามในประกาศนี้

“เจ้าหน้าที่” หมายความว่า ข้าราชการ พนักงานเทศบาล และพนักงานจ้างในองค์การบริหารส่วนตำบล“ทุจริต” หมายความว่า การแสวงหาผลประโยชน์ที่มิควรได้โดยชอบด้วยกฎหมายสําหรับ ตนเองหรือผู้อื่น

“ประพฤติมิชอบ” หมายความว่า การที่เจ้าหน้าที่ปฏิบัติ หรือละเว้นการปฏิบัติการอย่างใด ในตําแหน่งหรือหน้าที่ หรือใช้อํานาจในตําแหน่งหรือหน้าที่อันเป็นการฝ่าฝืนกฎหมาย ระเบียบ ข้อบังคับ คําสั่งอย่าง ใดอย่างหนึ่ง ซึ่งมุ่งหมายจะควบคุมดูแลการรับ การเก็บรักษา หรือการใช้เงินหรือทรัพย์สินของส่วนราชการไม่ว่าการ ปฏิบัติหรือละเว้นการปฏิบัตินั้นเป็นการทุจริตด้วยหรือไม่ก็ตาม และหมายความรวมถึงการประมาทเลินเล่อในหน้าที่ ดังกล่าวด้วย

-2-

“ข้อร้องเรียน” หมายถึง ข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่ โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความ รับผิดชอบต่อประชาชน ไม่มีคุณธรรม จริยธรรม ไม่คํานึงถึงประโยชน์ส่วนรวมเป็นที่ตั้ง และไม่มีธรรมาภิบาล ตามที่ กฎหมาย ระเบียบ แบบแผนของทางราชการที่เกี่ยวข้องได้กําหนดไว้

“การตอบสนอง” หมายถึง การส่งต่อให้แก่หน่วยงานที่เกี่ยวข้อง การตรวจสอบและนําเรื่อง ร้องเรียนเข้าสู่กระบวนการสอบสวนข้อเท็จจริง แจ้งตักเตือน ดําเนินคดี หรืออื่น ๆ ตามระเบียบกฎหมาย พร้อมกับ แจ้งให้ผู้ร้องเรียนทราบผลหรือความคืบหน้าของการดําเนินการภายในเวลา 15 วัน ทั้งนี้ กรณีข้อร้องเรียนไม่ได้ระบุชื่อ ที่อยู่ หรือหมายเลขโทรศัพท์ที่ติดต่อได้ หรือทางอีเมลติดต่อของผู้ร้องเรียน จะพิจารณาการตอบสนองสิ้นสุดที่การนําเรื่องร้องเรียนเข้าสู่กระบวนการสอบสวนข้อเท็จจริง แจ้งตัดเตือนดําเนินคดี หรืออื่น ๆ ตามที่ระเบียบกฎหมาย

ข้อ 3 หลักเกณฑ์และรายละเอียดในการร้องเรียน 3.1 หลักเกณฑ์การร้องเรียน

3.1.1 เรื่องที่จะนํามาร้องเรียนต้องเป็นเรื่องที่ผู้ร้องได้รับความเดือดร้อนหรือ เสียหาย อันเนื่องมาจากเจ้าหน้าที่ขององค์การบริหารส่วนตำบลดาโต๊ะ ในเรื่องดังต่อไปนี้

(1) กระทําการทุจริตต่อหน้าที่ราชการ (2) กระทําความผิดต่อตําแหน่งหน้าที่ราชการ (3) ละเลยหน้าที่ตามกฎหมายกําหนดให้ต้องปฏิบัติ (4) ปฏิบัติหน้าที่ล่าช้าเกินสมควร (5) กระทําการนอกเหนืออํานาจหน้าที่ หรือขัดหรือไม่ถูกต้องตามกฎหมาย

3.1.2 เรื่องที่ร้องเรียนต้องเป็นเรื่องจริงที่มีมูล มิใช้ลักษณะกระแสข่าวที่สร้างความ เสียหายแก่บุคคลที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน

3.2 ข้อร้องเรียนให้ใช้ถ้อยคําสุภาพและต้องระบุข้อมูลต่อไปนี้

3.2.1 ชื่อและที่อยู่ของผู้ร้องเรียน 3.2.2 ชื่อหน่วยงานหรือเจ้าหน้าที่ที่เกี่ยวข้องเป็นเหตุแห่งการร้องเรียน

3.2.3 การกระทําทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือ พฤติการณ์ตามสมควรเกี่ยวกับการกระทําดังกล่าว (หรือแจ้งช่องทางของการทุจริตของเจ้าหน้าที่ อย่างชัดเจนเพื่อ ดําเนินการสืบสวน สอบสวน)

3.2.4 คําขอของผู้ร้องเรียน 3.2.5 ลายมือชื่อของผู้ร้องเรียน 3.2.6 ระบุ วัน เดือน ปี

3.2.7 ระบุพยานเอกสาร พยานวัตถุ พยานบุคคล (ถ้ามี)

-3-

3.3 กรณีการร้องเรียนที่มีลักษณะเป็นบัตรสนเท่ห์ จะรับพิจารณาเฉพาะรายที่ระบุ หลักฐานกรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น

3.4 เรื่องร้องเรียนที่อาจไม่รับพิจารณา

3.4.1 ข้อร้องเรียนที่มิได้ทําเป็นหนังสือ 3.4.2 ข้อร้องเรียนที่ไม่ระบุพยานหรือหลักฐานที่เพียงพอ 3.4.3 ข้อร้องเรียนที่ไม่มีรายการตามข้อ 3.2

3.5 ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้

3.5.1 ส่งข้อร้องเรียนหรือร้องเรียนด้วยตนเองโดยตรงที่ องค์การบริหารส่วนตำบลดาโต๊ะ เลขที่ 81/2 หมู่ที่ 1 ตําบลดาโต๊ะ อําเภอหนองจิก จังหวัดปัตตานี 94170

3.5.2 ร้องเรียนผ่านเว็บไซต์ ที่ <http://datoh.go.th/default.asp> ร้องเรียนร้อง ทุกข์ องค์การบริหารส่วนตำบลดาโต๊ะ

3.5.3 ร้องเรียนผ่านศูนย์ดํารงธรรมองค์การบริหารส่วนตำบลดาโต๊ะ

3.5.4 ร้องเรียนทางตู้ไปรษณีย์

- หนังสือร้องเรียน (ลงชื่อผู้ร้องเรียน)

- บัตรสนเท่ห์ (ไม่ลงชื่อไม่ร้องเรียน)

3.5.5 ร้องเรียนทางโทรศัพท์ โทร. 0-7346-8626

3.5.6 ร้องเรียนผ่านทางเฟสบุ๊ค “อบต.ดาโต๊ะ”

จึงประกาศมาเพื่อทราบโดยทั่วกัน

ประกาศ ณ วันที่ 22 เดือน พฤศจิกายน พ.ศ. 2562

 

 (นายมะแอ ดาโอะ)

 นายกองค์การบริหารส่วนตำบลดาโต๊ะ